De omstridte arbejdsuniformer på byens plejecentre og i hjemmeplejen bliver ikke trukket tilbage, fastslår rådmanden for Sundhed og Omsorg, der for første gang kommenterer sagen. Hun åbner dog for en løsning, hvis ansatte for eksempel får eksem.

Annonce

AARHUS: Arbejdsuniformerne er kommet for at blive i afdelingen for Sundhed og Omsorg. Det fastslår rådmand Jette Skive (DF), der dog giver mulighed for dispensationer og hjælp til ansatte, der får eksem af uniformerne. Avisen har over den senere tid i flere artikler beskrevet, at nogle SOSU-medarbejdere i hjemmeplejen og på plejecentre har klaget over den nye arbejdsuniform i polyester og bomuld, som blev indført stort set samtidig med, at Danmark fik sydeuropæiske tilstande i vejret. - Man kan simpelthen ikke få luft i tøjet - ikke komme af med sveden, fordi der er så meget polyester i stoffet, fortalte en af flere ansatte til avisen 28. juli om den ny uniform, som 3.500 ansatte hver har modtaget 11 sæt af. Rådmand Jette Skive er netop kommet tilbage fra ferie og har læst og hørt om kritikken: - Uniformen er ens med den, de har haft noget tid i København, uden at der har været problemer der, bortset fra her i den varme sommer.

Annonce

Få problemer i København

I Københavns Kommune bekræfter chefkonsulent Flemming Hansen fra afdelingen for Indkøb og Frit valg, at man har haft en tilsvarende arbejdsuniform fra samme leverandør i ældreplejen i et par år. - Det er ikke vores opfattelse, at der hidtil har været flere klager, end der altid er, når man skifter tøj. Først i denne sommer har der været klager over tøjet på grund af varmen. Ifølge Flemming Hansen er afdelingen heller ikke stødt på problemer med eksem på grund af uniformen. - Men vi har en aftale om, at hvis nogle ansatte har allergi eller får reaktioner af tøjet, er der en speciel kollektion til dem. Formålet med at indføre arbejdstøjet har i København været det samme som i Aarhus: At spare det tillæg, kommunen hidtil har givet medarbejderne, for at arbejde i eget tøj. Nu skal de begge steder møde i arbejdsuniformer.

Rådmand for Sundhed og Omsorg Jette Skive svarer nu på kritikken af de nye arbejdsuniformer. Foto: Axel Schütt

Annonce

Eksem skal håndteres

I Aarhus har man i hedebølgen håndteret varmen med dispensationer. De lokale ledelser har således haft lov til at give dispensation fra tøjet, så medarbejderne kunne tage noget lettere tøj eller deres egen bomulds T-shirt på, hvis de følte, det var rarere i varmen. - Og hvis der er ansatte, der får eksem af at have arbejdsuniformen på, finder vi en løsning for dem, understreger ældrerådmand Jette Skive. - Ingen skal gå på arbejde og blive syg af det tøj, de skal gå i. Så dem laver vi en særlig ordning for, så de kan få noget andet tøj, siger rådmanden. Fagforeningen FOA er senest gået ind i sagen og mener, det handler om arbejdsmiljø. Her peger man især på flere klager over pasformerne og for lange eller snævre eller for løse bukser og nederdele. - Hvis bukserne er for lange eller for snævre eller løse, skal det ordnes. Alt er lavet efter mål på den enkelte ansatte, så hvis ikke tøjet passer, skal det retur til leverandøren, som må erstatte det med nyt, fastslår Jette Skive.

Annonce

Beslutning fra 2010